**Οι περί Φορολογίας του Εισοδήματος (Φάκελος Τεκμηρίωσης Τιμών Ενδοομιλικών Συναλλαγών και Προέγκριση Μεθοδολογίας Ενδοομιλικής Τιμολόγησης) Κανονισμοί του 2021**

**Ο ΠΕΡΙ ΦΟΡΟΛΟΓΙΑΣ ΤΟΥ ΕΙΣΟΔΗΜΑΤΟΣ ΝΟΜΟΣ**

Κανονισμοί με βάση το άρθρο 33(7) και 33Γ(2)

|  |  |  |
| --- | --- | --- |
|  |  | |
| 118(I) του 2002  230(Ι) του 2002  162(Ι) του 2003  195(Ι) του 2004  92(Ι) του 2005  113(Ι) του 2006  80(Ι) του 2007  138(Ι) του 2007  32(I) του 2009  45(Ι) του 2009  74(Ι) του 2009  110(Ι) του 2009  41(Ι) του 2010  133(Ι) του 2010  116(Ι) του 2011  197(Ι) του 2011  102(Ι) του 2012  188(Ι) του 2012  19(Ι) του 2013  26(Ι) του 2013  27(Ι) του 2013  17(Ι) του 2014  115(Ι) του 2014  134(Ι) του 2014  170(Ι) του 2014  116(Ι) του 2015  187(Ι) του 2015  212(Ι) του 2015  212(Ι) του 2015  110(Ι) του 2016  135(Ι) του 2016  119(Ι) του 2017  134(I) του 2017  165(I) του 2017  51(I) του 2018  96(I) του 2018  122(I) του 2018  139(I) του 2018  27(I) του 2019  28(I) του 2019  63(I) του 2019  151(I) του 2019  152(I) του 2019  173(I) του 2019  45(I) του 2020  58(I) του 2020  66(I) του 2020  80(I) του 2020. | Το Υπουργικό Συμβούλιο, ασκώντας τις εξουσίες που του παρέχονται δυνάμει του άρθρου 33(7) και του άρθρου 33Γ(2) του περί Φορολογίας του Εισοδήματος Νόμου του 2002 μέχρι (Τροποποιητικού) του 2020, εκδίδει τους ακόλουθους κανονισμούς: | |
|  |  | |
| Συνοπτικός τίτλος. | 1. Οι παρόντες Κανονισμοί θα αναφέρονται ως οι περί Φορολογίας του Εισοδήματος (Φάκελος Τεκμηρίωσης Τιμών Ενδοομιλικών Συναλλαγών και Προέγκριση Μεθοδολογίας Ενδοομιλικής Τιμολόγησης) Κανονισμοί του 2020. | |
|  |  | |
| Ερμηνεία. | 2.–(1) Στους παρόντες Κανονισμούς – | |
| 118(I) του 2002  230(Ι) του 2002  162(Ι) του 2003  195(Ι) του 2004  92(Ι) του 2005  113(Ι) του 2006  80(Ι) του 2007  138(Ι) του 2007  32(I) του 2009  45(Ι) του 2009  74(Ι) του 2009  110(Ι) του 2009  41(Ι) του 2010  133(Ι) του 2010  116(Ι) του 2011  197(Ι) του 2011  102(Ι) του 2012  188(Ι) του 2012  19(Ι) του 2013  26(Ι) του 2013  27(Ι) του 2013  17(Ι) του 2014  115(Ι) του 2014  134(Ι) του 2014  170(Ι) του 2014  116(Ι) του 2015  187(Ι) του 2015  212(Ι) του 2015  212(Ι) του 2015  110(Ι) του 2016  135(Ι) του 2016  119(Ι) του 2017  134(I) του 2017  165(I) του 2017  51(I) του 2018  96(I) του 2018  122(I) του 2018  139(I) του 2018  27(I) του 2019  28(I) του 2019  63(I) του 2019  151(I) του 2019  152(I) του 2019  173(I) του 2019  45(I) του 2020  58(I) του 2020  66(I) του 2020  80(I) του 2020. | «ενδοομιλικές συναλλαγές» σημαίνει τις συναλλαγές μεταξύ συνδεδεμένων προσώπων όπως ορίζονται στο εδάφιο 3 του άρθρου 33 του περί Φορολογίας του Εισοδήματος Νόμου όπως αυτός τροποποιείται η αντικαθίσταται. | |
|  |  | |
|  | «Νόμος» σημαίνει τον περί Φορολογίας του Εισοδήματος Νόμο όπως αυτός τροποποιείται ή αντικαθίσταται. | |
|  |  | |
|  | (2) Όροι η έννοια των οποίων δεν ορίζεται ειδικά στους παρόντες κανονισμούς, έχουν την έννοια που τους αποδίδεται στο Νόμο. | |
|  |  | |
| Τεκμηρίωση Τιμολόγησης Ενδοομιλικών Συναλλαγών. | 3.-(1) Για τις συναλλαγές που εμπίπτουν στο άρθρο 33 του Νόμου, τα πιο κάτω συνδεδεμένα πρόσωπα κατά την έννοια του άρθρου 33(3) του Νόμου υποχρεούνται να τηρούν Φάκελο Τεκμηρίωσης: | |
|  |  | |
|  |  | (α) πρόσωπα που είναι κάτοικοι στη Δημοκρατία· |
|  |  |  |
|  |  | (β) μόνιμες εγκαταστάσεις στη Δημοκρατία μη κατοίκων στη Δημοκρατία, για τις παραπάνω συναλλαγές τους με την έδρα (κεντρικό γραφείο) ή με τα συνδεδεμένα πρόσωπα της έδρας εκτός της Δημοκρατίας· |
|  |  |  |
|  |  | (γ) εταιρείες κάτοικοι στη Δημοκρατία αναφορικά με τις συναλλαγές τους με μόνιμες εγκαταστάσεις που διατηρούν εκτός της Δημοκρατίας. |
|  |  |  |
|  | (2) Ο Φάκελος Τεκμηρίωσης αποτελείται κατά περίπτωση από το Βασικό Φάκελο Τεκμηρίωσης και τον Κυπριακό Φάκελο Τεκμηρίωσης. | |
|  |  | |
|  | (3) Οι υπόχρεοι της παραγράφου (1) απαλλάσσονται από την υποχρέωση τήρησης Κυπριακού Φακέλου Τεκμηρίωσης, εφόσον οι ενδοομιλικές συναλλαγές αθροιστικώς ανά κατηγορία ανέρχονται ή θα έπρεπε να ανέρχονται με βάση την αρχή των ίσων αποστάσεων, μέχρι επτακόσιες πενήντα χιλιάδες (€750.000) ευρώ ανά φορολογικό έτος. | |
|  |  | |
| 205(Ι) του 2012  162(Ι) του 2014  95(I) του 2015  60(I) του 2016  98(I) του 2017  33(I) του 2018  119(I) του 2018. | (4) Οι υπόχρεοι της παραγράφου (1) απαλλάσσονται από την υποχρέωση τήρησης Βασικού Φακέλου Τεκμηρίωσης, εφόσον δεν αποτελούν την Τελική Μητρική Οντότητα ή Παρένθετη Μητρική Οντότητα όπως ορίζονται στο Τμήμα Ι του Τρίτου Παραρτήματος του περί Διοικητικής Συνεργασίας στον Τομέα της Φορολογίας Νόμου. | |
|  |  | |
|  | (5) Ο Φάκελος Τεκμηρίωσης που αποτελείται κατά περίπτωση από το Βασικό Φάκελο Τεκμηρίωσης και τον Κυπριακό Φάκελο Τεκμηρίωσης, καταρτίζεται εντός δώδεκα (12) μηνών από το τέλος του φορολογικού έτους και συνοδεύεται από Συνοπτικό Πίνακα Πληροφοριών, ο οποίος υποβάλλεται ηλεκτρονικά στο Τμήμα Φορολογίας όχι αργότερα από εννέα μήνες από το τέλος του φορολογικού έτους. Τα υπόχρεα πρόσωπα της παραγράφου (1) υποβάλλουν Συνοπτικό Πίνακα Πληροφοριών για κάθε φορολογικό έτος, εφόσον δεν εμπίπτουν στην παράγραφο (3) του παρόντος Κανονισμού: | |
|  |  | |
| **ΚΕΦ.113**  9 του 1968  76 του 1977  17 του 1979  105 του 1985  198 του 1986  19 του 1990  46(I) του 1992  96(I) του 1992  41(I) του 1994  15(I) του 1995  21(I) του 1997  ΑΝΑΚ.2331  82(I) του 1999  149(I) του 1999  2(I) του 2000  135(I) του 2000  151(I) του 2000  76(I) του 2001  70(I) του 2003  167(I) του 2003  92(I) του 2004  24(I) του 2005  129(I) του 2005  130(I) του 2005  98(I) του 2006  124(I) του 2006  70(I του 2007  71(I) του 2007  131(I) του 2007  186(I) του 2007  87(I) του 2008  41(I) του 2009  49(I) του 2009  99(I) του 2009  42(I) του 2010  60(I) του 2010  88(I) του 2010  53(I) του 2011  117(I) του 2011  145(I) του 2011  157(I) του 2011  198(I) του 2011  64(I) του 2012  98(I) του 2012  190(Ι) του 2012  203(Ι) του 2012  6(Ι) του 2013  90(I) του 2013  74(Ι) του 2014  75(Ι) του 2014  18(Ι) του 2015  62(Ι) του 2015  63(Ι) του 2015  89(I) του 2015  120(I) του 2015  40(I) του 2016  90(I) του 2016  97(I) του 2016  17(I) του 2017  33(I) του 2017  51(I) του 2017  37(I) του 2018  83(I) του 2018  149(I) του 2018  163(I) του 2019  38(I) του 2020  43(I) του 2020. | Νοείται ότι πρόσωπο το οποίο κατέχει άδεια να ενεργεί ως ελεγκτής εταιρείας σύμφωνα με τον περί Εταιρειών Νόμο διενεργεί έλεγχο διασφάλισης ποιότητας του Κυπριακού Φακέλου Τεκμηρίωσης εντός ενενήντα (90) ημερών από την ημερομηνία υποχρέωσης υποβολής της δήλωσης εισοδήματος του υπόχρεου προσώπου για το φορολογικό έτος στο οποίο αναφέρεται. | |
|  |  | |
|  | (6) Ο Φάκελος Τεκμηρίωσης τηρείται στην έδρα του υπόχρεου καθ’ όλο το χρονικό διάστημα, για το οποίο υφίσταται υποχρέωση διαφύλαξης των βιβλίων και στοιχείων του αντίστοιχου φορολογικού έτους. Ο Φάκελος Τεκμηρίωσης τίθεται στη διάθεση του Τμήματος Φορολογίας οποτεδήποτε ζητηθεί εντός εξήντα (60) ημερών από την παραλαβή του σχετικού αιτήματος από τον υπόχρεο ή από πρόσωπο εξουσιοδοτημένο από τον υπόχρεο να ενεργεί ως αντιπρόσωπος της εταιρείας για το σκοπό αυτό. | |
|  |  | |
|  | (7) Ο Φάκελος Τεκμηρίωσης της παραγράφου (2) περιλαμβάνει ειδικό κεφάλαιο όπου περιγράφονται γεγονότα που έχουν αντίκτυπο στις πληροφορίες και τα στοιχεία που παρέχονται στους φακέλους και που οφείλονται σε οποιαδήποτε μεταβολή των συνθηκών της αγοράς. Ο υπόχρεος οφείλει να επικαιροποιεί το φάκελο κάθε φορολογικό έτος. Η επικαιροποίηση του φακέλου γίνεται εντός δώδεκα (12) μηνών από το τέλος του φορολογικού έτους κατά τη διάρκεια του οποίου προέκυψε η ανάγκη επικαιροποίησης. Με απόφαση του Εφόρου είναι δυνατός ο καθορισμός ειδικών θεμάτων των επικαιροποιήσεων που κρίνονται απαραίτητες όσον αφορά το περιεχόμενο των Φακέλων Τεκμηρίωσης είτε σε ετήσια είτε σε μόνιμη βάση. | |
|  |  | |
|  | (8) Με γνωστοποίηση του Εφόρου που δημοσιεύεται στην Επίσημη Εφημερίδα της Δημοκρατίας καθορίζονται και εξειδικεύονται το ακριβές περιεχόμενο και τα στοιχεία που περιέχονται στο Φάκελο Τεκμηρίωσης και το Συνοπτικό Πίνακα Πληροφοριών, οι περιπτώσεις κατά τις οποίες οι παραπάνω φάκελοι θεωρούνται μη πλήρεις ή μη επαρκείς, οι αποδεκτές μέθοδοι καθορισμού των τιμών των συναλλαγών και οι μέθοδοι καθορισμού του αποδεκτού εύρους των τιμών ή του περιθωρίου κέρδους. | |
|  |  | |
| Προέγκριση Μεθοδολογίας Ενδοομιλικής Τιμολόγησης διασυνοριακών συναλλαγών. | 4.-(1) Συνδεδεμένα πρόσωπα κατά την έννοια του άρθρου 33 του Νόμου που είναι κάτοικοι στη Δημοκρατία καθώς και μόνιμη εγκατάσταση στη Δημοκρατία προσώπου μη κατοίκου στη Δημοκρατία αναφορικά με τις συναλλαγές της με την έδρα (Ηead Οffice), καθώς και με τα συνδεδεμένα πρόσωπα της έδρας εκτός της Δημοκρατίας, δύνανται να υποβάλουν στον Έφορο Φορολογίας αίτηση προέγκρισης της μεθοδολογίας για την τιμολόγηση συγκεκριμένων μελλοντικών ή υφιστάμενων διασυνοριακών συναλλαγών τους με συνδεδεμένα πρόσωπα. | |
|  |  | |
|  | (2) Αντικείμενο της προέγκρισης της προηγούμενης παραγράφου αποτελεί το ενδεδειγμένο σύνολο κριτηρίων που χρησιμοποιούνται για τον καθορισμό των τιμών ενδοομιλικών συναλλαγών κατά τη διάρκεια μιας συγκριμένης χρονικής περιόδου. Τα κριτήρια αυτά περιλαμβάνουν κυρίως τη χρησιμοποιούμενη μέθοδο τεκμηρίωσης, τα στοιχεία σύγκρισης ή αναφοράς και τις σχετικές προσαρμογές, καθώς και τις κρίσιμες παραδοχές για το λειτουργικό προφίλ και τις συνθήκες της αγοράς. Αντικείμενο της προέγκρισης μπορεί επίσης να αποτελέσει και κάθε άλλο εξειδικευμένο ζήτημα που αφορά την τιμολόγηση των συναλλαγών με συνδεδεμένα πρόσωπα. | |
|  |  | |
|  | (3)(α) Ο Έφορος εξετάζει την αίτηση και την αποδέχεται ή την απορρίπτει. Η σχετική απόφαση εκδίδεται εντός δέκα (10) μηνών από την υποβολή της αίτησης προέγκρισης μεθοδολογίας ενδοομιλικής τιμολόγησης και κοινοποιείται στους αιτούντες. Η διάρκεια ισχύος της απόφασης προέγκρισης δεν δύναται να υπερβαίνει τα τέσσερα (4) έτη και η χρονική ισχύς της δεν δύναται να ανατρέχει σε φορολογικό έτος που έχει παρέλθει κατά τη στιγμή της υποβολής της αίτησης προέγκρισης. | |
|  |  | |
|  | (β) Με γνωστοποίηση του Εφόρου μπορεί να ορίζεται μεγαλύτερος χρόνος για την έκδοση της απόφασης σε αίτηση προέγκρισης μεθοδολογίας και μέχρι είκοσι τέσσερις (24) μήνες από την υποβολή της αίτησης. | |
|  |  | |
|  | (4)(α) Όταν η αίτηση αφορά αίτημα συνεννόησης με τις αρμόδιες φορολογικές αρχές άλλων εμπλεκομένων κρατών με τα οποία υφίσταται Σύμβαση περί Αποφυγής Διπλής Φορολογίας Εισοδήματος, νοείται ότι ο αιτών θα πρέπει να υποβάλλει παράλληλα αιτήσεις στις φορολογικές αρχές των λοιπών εμπλεκομένων κρατών, περιλαμβάνοντας τα ίδια στοιχεία. | |
|  |  | |
|  | (β) Σε περίπτωση που η αίτηση προέγκρισης περιλαμβάνει αίτημα συνεννόησης με τις αρμόδιες φορολογικές αρχές άλλων εμπλεκομένων κρατών, ο Έφορος δύναται να διενεργεί διαβουλεύσεις με τις αρχές αυτές στο πλαίσιο της αίτησης προέγκρισης με βάση τη διαδικασία αμοιβαίου διακανονισμού της εκάστοτε εφαρμοστέας Σύμβαση περί Αποφυγής Διπλής Φορολογίας Εισοδήματος. | |
|  |  | |
|  | (γ) Η επίσημη ανταλλαγή απόψεων μεταξύ των αρμόδιων φορολογικών αρχών σύμφωνα με την υποπαράγραφο (β) πραγματοποιείται υπό μορφή ανταλλαγής εγγράφων διατύπωσης θέσεων μεταξύ των αρμόδιων αρχών, τα οποία διατίθενται στον αιτούντα τηρουμένων των διατάξεων - | |
|  |  | |
|  |  | (α) που περιορίζουν και απαγορεύουν τη χρήση πληροφοριών οι οποίες περιέχονται σε διεθνή Συμφωνία της οποίας η Κυπριακή Δημοκρατία είναι μέρος, και |
|  |  | |
|  |  | (β) των διατάξεων του δικαίου της Ευρωπαϊκής Ένωσης. |
|  |  | |
|  | (5) Οι τιμές των ενδοομιλικών συναλλαγών της επιχείρησης, τις οποίες αφορά η απόφαση προέγκρισης, θεωρούνται ότι δεν διαφέρουν από αυτές που θα είχαν συμφωνηθεί μεταξύ ανεξάρτητων προσώπων, εφόσον τηρούνται τα οριζόμενα στην απόφαση προέγκρισης. Ο φορολογικός έλεγχος των συναλλαγών, οι οποίες αποτελούν αντικείμενο της προέγκρισης, περιορίζεται στην επαλήθευση, ότι τηρήθηκαν τα οριζόμενα στην απόφαση προέγκρισης και ότι εξακολουθούν να ισχύουν οι παραδοχές, οι περιστάσεις και οι όροι στις οποίες αυτή βασίστηκε. | |
|  |  | |
|  | (6) Πέραν των υποχρεώσεων τήρησης και διαφύλαξης στοιχείων που επιβάλλονται από άλλες διατάξεις της ισχύουσας νομοθεσίας, η επιχείρηση υποχρεούται να διαφυλάσσει τα στοιχεία τεκμηρίωσης που αφορούν την απόφαση προέγκρισης για το χρονικό διάστημα για το οποίο υφίσταται υποχρέωση διαφύλαξης βιβλίων και στοιχείων κάθε φορολογικού έτους το οποίο αφορά η απόφαση προέγκρισης. | |
|  |  | |
|  | (7) Η απόφαση προέγκρισης αναθεωρείται κατά τη διάρκεια ισχύος της, είτε κατόπιν αίτησης από το ενδιαφερόμενο πρόσωπο, είτε αυτεπάγγελτα από τον Έφορο Φορολογίας, στις εξής περιπτώσεις: | |
|  |  | |
|  |  | (α) εφόσον οι κρίσιμες παραδοχές στις οποίες βασίστηκε η απόφαση προέγκρισης αποδειχθούν εσφαλμένες· |
|  |  |  |
|  |  | (β) εφόσον επήλθε ουσιώδης μεταβολή των κρίσιμων παραδοχών ή συνθηκών που καθιστά αδύνατη την τήρηση των οριζομένων στην απόφαση προέγκρισης· |
|  |  |  |
|  |  | (γ) σε περίπτωση εφαρμογής της διαδικασίας αμοιβαίου διακανονισμού της εκάστοτε εφαρμοστέας διμερούς σύμβασης για την αποφυγή της διπλής φορολογίας ή της Ευρωπαϊκής Σύμβασης για την εξάλειψη της διπλής φορολογίας σε περίπτωση διορθώσεως των κερδών συνδεδεμένων επιχειρήσεων για τις ίδιες συναλλαγές του ίδιου φορολογουμένου. |
|  |  | |
|  | (8) Ο Έφορος εκδίδει απόφαση για την αναθεώρηση της αρχικής απόφασης προέγκρισης, η οποία κοινοποιείται στους αιτούντες και έχει τα αποτελέσματα που ορίζονται στην παράγραφο 4, αρχής γενομένης από την έκδοση της και για την υπολειπόμενη περίοδο ισχύος της αρχικής απόφασης προέγκρισης. | |
|  |  | |
|  | (9)(1) Η απόφαση προέγκρισης δύναται να ανακληθεί από τον Έφορο Φορολογίας κατά τη διάρκεια ισχύος της στις ακόλουθες περιπτώσεις: | |
|  |  | |
|  |  | (α) εφόσον διαπιστωθεί, ότι τα στοιχεία ή κρίσιμες παραδοχές στα οποία βασίστηκε η απόφαση προέγκρισης ήταν ανακριβείς, λόγω εσφαλμένης ερμηνείας ή πλημμελειών που αποδίδονται στον φορολογούμενο· |
|  |  |  |
|  |  | (β) εφόσον διαπιστωθεί, ότι οι αιτούντες δεν τήρησαν ουσιώδη όρο ή υποχρέωση που ορίζονται στην απόφαση προέγκρισης∙ |
|  |  |  |
|  |  | (β) σε περίπτωση ανάκλησης, η απόφαση προέγκρισης θεωρείται ως μηδέποτε εκδοθείσα. |
|  |  | |
|  | (10)(α) Η απόφαση προέγκρισης δύναται να ακυρωθεί από τον Έφορο Φορολογίας οποτεδήποτε κατά τη διάρκεια ισχύος της στις ακόλουθες περιπτώσεις: | |
|  |  | |
|  |  | (i) εφόσον διαπιστωθεί ότι επήλθε ουσιώδης μεταβολή των κρίσιμων παραδοχών ή συνθηκών στις οποίες βασίστηκε η απόφαση προέγκρισης· |
|  |  |  |
|  |  | (ii) εφόσον διαπιστωθεί ότι η επιχείρηση δεν τήρησε ουσιώδεις όρους η υποχρεώσεις που ορίζονται από την απόφαση προέγκρισης· |
|  |  |  |
|  |  | (iii) εφόσον επέλθει ουσιώδης μεταβολή των εφαρμοστέων φορολογικών διατάξεων οι οποίες επηρεάζουν ουσιωδώς την απόφαση προέγκρισης. |
|  |  | |
|  | (β) Δεν επιτρέπεται η ακύρωση της απόφασης προέγκρισης, εφόσον είναι δυνατή η αναθεώρηση της σύμφωνα με τα οριζόμενα στην παράγραφο (7). | |
|  |  | |
|  | (γ) Σε περίπτωση ακύρωσης της απόφασης προέγκρισης, η ισχύς της απόφασης προέγκρισης παύει από το χρονικό σημείο που ορίζεται στην απόφαση ακύρωσης. | |
|  |  | |
|  | (11) Με απόφαση του Εφόρου ορίζονται τα ειδικότερα θέματα τα οποία είναι αναγκαία για την εφαρμογή των διατάξεων των προηγούμενων παραγράφων και ειδικότερα η διαδικασία για την προέγκριση μεθοδολογίας ενδοομιλικής τιμολόγησης, την αναθεώρηση, την ανάκληση και την ακύρωσή της, το ειδικότερο περιεχόμενο της αίτησης προέγκρισης, τα σχετικά παράβολα, η διαδικασία συνεννόησης με τις αρμόδιες αρχές άλλων εμπλεκομένων κρατών, ο τύπος και το περιεχόμενο των αποφάσεων του Τμήματος Φορολογίας καθώς και κάθε άλλο σχετικό θέμα. | |

ΕΣ/ΓΣΤ

Νομοσχέδια 2020

ΓΕ 50 02 Ν3 15